Берек-Алға торағында балсыҡ көршәктә 6 ҡырлы йыуан сымдан эшләнгән 2 һырға һәм 400—450 көмөш тәңкә табылған, уларҙан һырға һәм 76 төрлө 159 тәңкә һаҡланып ҡалған. Иң боронғо тәңкәxa0— Тоҡто хан исеменән 1310/11 йылғы (710 һижри йыл), иң һуңғыһы Әзиз‑Шәйех хан исеменән 1364/65 йылда (766 һижри йыл) һуғылған. Хазиналағы тәңкәләрҙең 0,6xa0%‑ыxa0— Тоҡто хан, 12,6xa0%‑ыxa0— Үзбәк хан, 48,4xa0%‑ыxa0— Жанибәк хан, 38,4xa0%‑ы башҡа хандар идара иткән осорҙарҙа сығарылған булған.